TV2 Nords nyhedsudsendelser sendes i aften på lidt ændrede tidspunkter.

1. januar bliver de nordjyske nyheder sendt på lidt andre tidspunkter end normalt. 18-udsendelsen er flyttet til 18.35 og varer fire minutter på Salto. Den lange udsendelse er flyttet fra 19.30 til 19.39 og sendes som sædvanligt på både TV2 og Salto. Fra klokken 19.50 sender vi et tilbageblik på 'Året der gik (1:2)' - hvor vi ser tilbage på et begivenhedsrigt 2018, der blandt meget andet bød på både en hård vinter og en rekordvarm og -lang sommer. Året bød også på rockerdrab, drab begået af psykisk syge, en kronprins i løbetøj i Aalborgs gader, Casper Steinfaths vikingetogt på SUP til Norge, Aalborg Pirates danske mesterskab i ishockey - og meget, meget mere. Se programmet efter de sene nyheder - det er klokken 19.50.